门有车马客行
门有车马客，来从故乡陌。乍见虽可欢，道旧反不怿。试问旧亲宾，存亡异畴昔。别时诸儿童，于今皆半百。今时诸壮夫，多非故相识。旧人居新坟，新人居旧宅。里社既荒凉，市朝多变易。累累丘垄间，郁郁生松柏。离别才几时，光阴如此迫。静言思故乡，含情泪沾臆。
主题：思乡
情感：哀伤、流泪、失意、孤独、怨恨、想家